CELEX: 31987D0204
Language: el
Date: 1987-03-11 00:00:00
Title: 87/204/ΕΟΚ: Απόφαση της Επιτροπής της 11ης Μαρτίου 1987 για την άρση του καθεστώτος του Unterfranken στην Ομοσπονδιακή Δημοκρατία της Γερμανίας όσον αφορά την κλασική πανώλη των χοίρων

Avis juridique important

|

31987D0204

87/204/ΕΟΚ: Απόφαση της Επιτροπής της 11ης Μαρτίου 1987 για την άρση του καθεστώτος του Unterfranken στην Ομοσπονδιακή Δημοκρατία της Γερμανίας όσον αφορά την κλασική πανώλη των χοίρων  

Επίσημη Εφημερίδα αριθ. L 080 της 24/03/1987 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Μαρτίου 1987  για την άρση του καθεστώτος του Unterfranken στην Ομοσπονδιακή Δημοκρατία της Γερμανίας όσον αφορά την κλασική πανώλη των χοίρων  (87/204/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των χοιροειδών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 4β παράγραφος 1 στοιχείο γ),  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 87/64/ΕΟΚ (4), και ιδίως το άρθρο 13 παράγραφος 2,  Εκτιμώντας:  ότι η απόφαση 82/838/ΕΟΚ του Συμβουλίου (5) αναγνωρίζει ορισμένα τμήματα της επικράτειας της Ομοσπονδιακής Δημοκρατίας της Γερμανίας είτε ως επισήμως απαλλαγμένα από κλασική πανώλη των χοίρων είτε ως απαλλαγμένα από κλασική πανώλη των χοίρων·  ότι κρούσματα κλασικής πανώλης των χοίρων σημειώθηκαν στην περιοχή του Unterfranken, το οποίο θεωρείται ως επισήμως απαλλαγμένο σύμφωνα με το παράρτημα Ι της απόφασης 82/838/ΕΟΚ, στη συνέχεια των οποίων έχει αρθεί το καθεστώς του Unterfranken από τις γερμανικές αρχές·  ότι έχει περάσει περίοδος δύο μηνών μεταξύ του πρώτου και του τελευταίου κρούσματος σ' αυτή την περιοχή·  ότι η μελέτη της επιδημιολογικής κατάστασης οδηγεί στο συμπέρασμα ότι η ασθένεια εμμένει στην περιοχή του Unterfranken και είναι απαραίτητο να αρθεί το καθεστώς της περιοχής αυτής ως επισήμως απαλλαγμένης από κλασική πανώλη των χοίρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Αίρεται το καθεστώς του Unterfranken στην Ομοσπονδιακή Δημοκρατία της Γερμανίας ως περιοχής επισήμως απαλλαγμένης από κλασική πανώλη των χοίρων.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 11 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 34 της 5. 2. 1987, σ. 52.  (5) ΕΕ αριθ. L 352 της 14. 12. 1982, σ. 27.